Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 378/14/6606	Lučenec, 24.9.2014
EEČ : 2-47-139-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec syna XXXXX, nar. XXXXX a syna XXXXX, nar. XXXXX hoci bol podľa právoplatného rozsudku Okresného súdu v XXXXX č. XXXXX z 10.03.2014 počnúc dňom 19.03.2014 povinný platiť výživné na syna XXXXX mesačne vo výške 90,- € a na syna XXXXX mesačne vo výške 70,- € vždy mesačne predom do 25-teho dňa toho ktorého mesiaca k rukám matky XXXXX, nar. XXXXX z XXXXX, takto uloženú povinnosť v XXXXX a inde riadne neplnil a za obdobie od 25.04.2014 do 25.07.2014 dlhoval na výživnom celkom 640,- €, 

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením povereného príslušníka OO PZ vo XXXXX bolo dňa 26.07.2014 pod číslom XXXXX začaté trestné stíhanie a zároveň vznesené obvinenie XXXXX, nar. XXXXX pre prečin zanedbania povinnej výživy podľa § 207 ods. 1 Tr. zákona, ktorý mal prečin spáchať spôsobom a v rozsahu uvedenom v skutkovej vete výrokovej časti tohto uznesenia.

Poverený príslušník OO PZ vo XXXXX po ukončení skráteného vyšetrovania predložil dňa 23.09.2014 návrh na zastavenie trestného stíhania z 22.09.2014, ktorý návrh odôvodnil neprípustnosťou trestného stíhania v dôsledku úmrtia obvineného. 

V priebehu skráteného vyšetrovania bolo podľa pripojeného úmrtného listu Matričného úradu v XXXXX por. číslo XXXXX zo dňa 10.09.2014 zistené, že obvinený XXXXX, nar. XXXXX dňa XXXXX umrel. 

Podľa § 9 ods. 1 písm. d) Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Podľa § 215 ods. 1 písm. d) Tr. poriadku prokurátor zastaví trestné stíhanie ak je trestné stíhanie neprípustné podľa § 9.

S poukazom na ustanovenia § 9 ods. 1 písm. d) Tr. poriadku bolo preto potrebné o trestnom stíhaní rozhodnúť podľa § 215 ods. 1 písm. d) Tr. poriadku, tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor